
	1.
	Noteikumu projekts
13. Šo noteikumu 10. punktā noteikto informācijas sistēmu datiem, neatkarīgi no noteiktajiem pieejamības ierobežojumiem, pastāvīgi ir tiesības saņemt un piekļūt:
	Priekšlikums
Lūdzam projekta 13.3. apakšpunktu papildināt ar mērķi, kādam pašvaldība, tai skaitā būvvalde, ir tiesīga saņemt un izmantot projekta 10. punktā noteikto informācijas sistēmu datus, neatkarīgi no noteiktajiem pieejamības ierobežojumiem. Paskaidrojam, ka projekta 13.3. apakšpunkta redakcija šobrīd pieļauj pašvaldībai, tai skaitā būvvaldei, šādu informāciju izmantot jebkuram mērķim – arī komerciāliem un nekomerciāliem mērķiem, kas nav saistīti ar pašvaldībai noteikto valsts pārvaldes funkciju un uzdevumu īstenošanu.
Skaidri noteiktam datu izmantošanas mērķim ir būtiska nozīme arī projekta 25. punkta piemērošanā – t.i., minētā norma paredz, ka datu saņēmējs ir tiesīgs izmantot saņemtos datus bez īpašas atļaujas saņemšanas no valstij svarīgā objekta īpašnieka vai tiesiskā valdītāja tikai tad, ja tas datus izmanto noteikumos noteiktajam mērķim vai atļaujā ietvertajam mērķim. Attiecīgi, ja pašvaldības veiktajai datu apstrādei mērķis nav noteikts noteikumos, tas būtu nosakāms vienreizējā atļaujā, kas ir pretrunā ar projekta 13.3. apakšpunktu un 17. punktu, atbilstoši kuram pašvaldībai atļauja nav jāsaņem.


 
Piedāvātā redakcija
13.3. pašvaldībām, tai skaitā būvvaldēm, kurām šī informācija ir nepieciešama funkciju un pārvaldes uzdevumu īstenošanai, par tās administratīvajā un pārvaldītajā teritorijā esošajiem valstij svarīgiem objektiem;
	Gita Rudzīte (VZD)

	2.
	Noteikumu projekts
25. Ja persona saņemto piekļuvi šo noteikumu 10. punktā  noteiktiem informācijas sistēmu datiem, neatkarīgi no noteiktajiem pieejamības ierobežojumiem, vai saņemto valstij svarīgo informāciju par valstij svarīgiem objektiem, izmanto šajos noteikumos noteiktajam mērķim vai valstij svarīga objekta īpašnieka vai tiesiskā valdītāja atļaujā norādītajam mērķim, svarīgas informācijas tālākai apstrādei un apritei nav nepieciešams saņemt valstij svarīga objekta īpašnieka vai tiesiskā valdītāja atļauju.
	Priekšlikums
Tieslietu ministrija (Valsts zemes dienests) iepriekš bija izteikusi iebildumu, lūdzot anotācijā sniegt detalizētāku, skaidrāku un precīzāku viedokli par projekta 25. punkta piemērošanu situācijā, kad iestāde vai pašvaldība projekta 10. punktā noteikto informācijas sistēmu datus par valstij svarīgiem objektiem saņem valsts pārvaldes uzdevuma izpildei, kas paredz šo datu tālāku publicēšanu internetā neidentificētām personām. Izziņā Aizsardzības ministrija iekļāvusi skaidrojumu, no kura nav viennozīmīgi saprotams, vai iepriekš minētajā situācijā ir vai nav pieļaujams neidentificētām personām nodrošināt internetā piekļuvi projekta 10. punktā noteikto informācijas sistēmu datiem par valstij svarīgiem objektiem, ja šādas informācijas publicēšana normatīvajā aktā ir noteikta kā institūcijas vai pašvaldības valsts pārvaldes uzdevums. Vienlaikus lūdzam skaidrot iekļauto norādi uz Informācijas atklātības likuma normām minētajā situācijā, jo atbilstoši šī likuma 2. panta ceturtajai daļai Informācijas atklātības likums neattiecas uz informācijas apmaiņu starp iestādēm.
 
Piedāvātā redakcija
-
	Gita Rudzīte (VZD)

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam anotācijas 6.2. apakšpunkta aprakstā svītrot vārdus: "Valsts zemes dienesta portāla mobilā aplikācija:
- kartes slāņi;
- teksta datu PDF izdruka par objektu;
- tematiskās kartes".
Paskaidrojam, ka Valsts zemes dienests no šī gada 1. jūlija pārtrauks mobilās aplikācijas Kadastrs.lv darbību. Līdz ar projekta spēkā stāšanos norādītā informācija būs zaudējusi aktualitāti.
 
Piedāvātā redakcija
-
	Gita Rudzīte (VZD)

	4.
	MK sēdes protokollēmuma projekts
2.2. izvērtēt citas publiski pieejamas valsts un pašvaldību informācijas sistēmas un datu bāzes un noteikt, kurās ir pieejama valstij svarīga informācija par valstij svarīgiem objektiem - valsts drošības iestāžu objektiem, tajā skaitā kritiskās infrastruktūras un Eiropas kritiskās infrastruktūras objektiem; Valsts robežsardzes robežuzraudzības objektiem; Ieslodzījuma vietu pārvaldes ieslodzījuma vietas objektiem, kuras brīva pieejamība var apdraudēt nacionālo drošību un valsts aizsardzību;
	Priekšlikums
Lūdzam precizēt Ministru kabineta sēdes protokollēmuma projekta 2.2. apakšpunktu atbilstoši izmaiņām projekta 2.1. apakšpunktā, kas šobrīd paredz, ka "ierobežota pieejamība nacionālajai drošībai un valsts aizsardzībai svarīgai informācijai (ģeotelpiskajai informācijai, tehniskajai dokumentācijai un datiem, kā arī citai objektu raksturojošai informācijai) (turpmāk – valstij svarīga informācija) Apgrūtināto teritoriju informācijas sistēmā, Augstas detalizācijas topogrāfiskās informācijas centrālajā datubāzē un vietējo pašvaldību augstas detalizācijas topogrāfiskās informācijas datubāzēs un Nekustamā īpašuma valsts kadastra informācijas sistēmā (turpmāk – Kadastra informācijas sistēma) tiek noteikta šādiem nekustamā īpašuma objektiem (zemes vienība, būve, telpu grupa) (turpmāk – valstij svarīgi objekti): valsts drošības iestāžu noteiktiem kritiskās infrastruktūras un Eiropas kritiskās infrastruktūras objektiem", aizstājot Ministru kabineta sēdes protokollēmuma projekta 2.2. apakšpunktā vārdus "valsts drošības iestāžu objektiem, tajā skaitā kritiskās infrastruktūras un Eiropas kritiskās infrastruktūras objektiem" ar vārdiem "valsts drošības iestāžu noteiktiem kritiskās infrastruktūras un Eiropas kritiskās infrastruktūras objektiem".
Piedāvātā redakcija
2.2. izvērtēt citas publiski pieejamas valsts un pašvaldību informācijas sistēmas un datu bāzes un noteikt, kurās ir pieejama valstij svarīga informācija par valstij svarīgiem objektiem – valsts drošības iestāžu noteiktiem kritiskās infrastruktūras un Eiropas kritiskās infrastruktūras objektiem; Valsts robežsardzes robežuzraudzības objektiem; Ieslodzījuma vietu pārvaldes ieslodzījuma vietas objektiem, kuras brīva pieejamība var apdraudēt nacionālo drošību un valsts aizsardzību;
	Jānis Karro (VZD)



